****

**Ministerul Fondurilor Europene**

**Programul Operaţional Infrastructură Mare 2014-2020**

**Axa prioritară** **4*. Protecția mediului prin măsuri de conservare a biodiversității, monitorizarea calității aerului şi decontaminare a siturilor poluate istoric***

**Obiectivul Specific 4.2. *Creșterea nivelului de evaluare și monitorizare a calității aerului la nivel național***

**GHIDUL SOLICITANTULUI**

CONDIȚII SPECIFICE DE ACCESARE A FONDURILOR

**EVALUAREA ȘI MONITORIZAREA CALITĂȚII AERULUI LA NIVEL NAȚIONAL**

Cod apel: POIM/10/4/2/Creșterea nivelului de evaluare și monitorizare a calității aerului la nivel național prin dezvoltarea instrumentelor

**2016**

**CUPRINS**

[Capitolul 1. Informații despre apelul de proiecte 3](#_Toc448704014)

[1.1 Axa prioritară, prioritatea de investiții, obiectiv specific 3](#_Toc448704015)

[1.2 Tipul apelului de proiecte și perioada de depunere a propunerilor de proiecte 3](#_Toc448704016)

[1.3 Acțiunile sprijinite și activități 4](#_Toc448704017)

[1.3.1 Acțiunile finanțabile conform POIM 4](#_Toc448704018)

[1.3.2 Activități finanțabile în cadrul OS 4.2 4](#_Toc448704019)

[1.4 Tipuri de solicitanți 6](#_Toc448704020)

[1.5 Grup țintă 6](#_Toc448704021)

[1.6 Indicatori 6](#_Toc448704022)

[1.7 Alocarea stabilită pentru apelul de proiecte 7](#_Toc448704023)

[1.8 Valoarea minimă și maximă a proiectului, rata de cofinanțare 7](#_Toc448704024)

[1.8.1 Valoarea proiectelor 7](#_Toc448704025)

[1.8.2 Ratele de cofinanțare a proiectelor 7](#_Toc448704026)

[1.9 Ajutor de stat 7](#_Toc448704027)

[Capitolul 2. Reguli pentru acordarea finanțării 8](#_Toc448704028)

[2.1 Eligibilitatea solicitantului/partenerilor 8](#_Toc448704029)

[2.2 Eligibilitatea proiectului 9](#_Toc448704030)

[2.3 Eligibilitatea cheltuielilor 10](#_Toc448704031)

[Capitolul 3. Completarea cererii de finanțare 14](#_Toc448704032)

[3.1 Înregistrarea solicitantului în sistem 14](#_Toc448704033)

[3.2 Completarea cererii de finanțare 15](#_Toc448704034)

[3.2.1. Studiu de fezabilitate 15](#_Toc448704035)

[3.2.2 Analiza Instituțională 15](#_Toc448704036)

[3.2.3. Obiectivele proiectului 16](#_Toc448704037)

[3.2.4. Context și justificare 16](#_Toc448704038)

[3.2.5 Sustenabilitate 16](#_Toc448704039)

[3.2.6 Relevanță 16](#_Toc448704040)

[3.2.7 Riscuri 17](#_Toc448704041)

[3.2.8 Complementaritate 17](#_Toc448704042)

[3.2.9 Aplicarea principiilor orizontale 17](#_Toc448704043)

[3.2.10. Managementul de proiect 18](#_Toc448704044)

[3.2.11. Specializare inteligentă 19](#_Toc448704045)

[3.2.12. Elaborarea bugetului și categoriile de cheltuieli 19](#_Toc448704046)

[Capitolul 4. Procesul de evaluare și selecție 21](#_Toc448704047)

[4.1 Descriere generală 21](#_Toc448704048)

[4.1.1 Verificarea administrativă și a eligibilității cererilor de finanțare 21](#_Toc448704049)

[4.1.2 Evaluarea cererilor de finanțare 22](#_Toc448704050)

[4.2 Depunerea și soluționarea contestațiilor 23](#_Toc448704051)

[Capitolul 5. Contractarea proiectelor 24](#_Toc448704052)

[ANEXE 25](#_Toc448704053)

[Anexa 1. Formularul Cererii de Finanţare 25](#_Toc448704054)

[Anexa 2. Fișă de control a Cererii de Finanţare (pentru solicitant) 25](#_Toc448704055)

[Anexa 3. Grila de verificare și evaluare a Cererilor de Finanțare 25](#_Toc448704056)

[Anexa 4. Modele declaraţii (de eligibilitate, angajament, conflict de interese, declarație privind eligibilitatea TVA, terenuri) 25](#_Toc448704057)

[Anexa 5. Model recomandat pentru acordul de parteneriat 25](#_Toc448704058)

[Anexa 6. Categoriile de cheltuieli indicative 25](#_Toc448704059)

[Anexa 7. Model contract de finanțare 25](#_Toc448704060)

[Anexa 8. Indicatorii de mediu 25](#_Toc448704061)

# Capitolul 1. Informații despre apelul de proiecte

Prezentul ghid a fost elaborat de Autoritatea de Management pentru Programul Operaţional Infrastructură Mare (POIM) pentru Ministerul Mediului, Apelor și Pădurilor ca solicitant identificat prin program ca solicitant unic pentru obținerea de finanţare nerambursabilă pentru proiecte privind evaluarea și monitorizarea calității aerului din cadrul Axei Prioritare 4 *Protecția mediului prin măsuri de conservare a biodiversității, monitorizarea calității aerului şi decontaminare a siturilor poluate istoric*, Obiectivului Specific (OS) 4.2 *Creșterea nivelului de evaluare și monitorizare a calității aerului la nivel național*.

În situația în care pe parcursul apelului de proiecte intervin modificări ale cadrului legal ori alte modificări de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere, AM POIM va aduce completări sau modificări ale conținutului acestuia, prin publicarea unei versiuni revizuite.

## Axa prioritară, prioritatea de investiții, obiectiv specific

**Axa Prioritară 4 Protecția mediului prin măsuri de conservare a biodiversității, monitorizarea calității aerului şi decontaminare a siturilor poluate istoric,** prin prioritatea de investiții *6e. Realizarea de acțiuni destinate îmbunătățirii mediului urban, revitalizării orașelor, regenerării și decontaminării terenurilor industriale dezafectate (inclusiv a zonelor de reconversie), reducerii poluării aerului și promovării măsurilor de reducere a zgomotului* și Obiectivul Specific 4.2 *Creșterea nivelului de evaluare și monitorizare a calității aerului la nivel național* **vizează promovarea investițiilor care să contribuie la îmbunătățirea sistemului național de evaluare și monitorizare a calității aerului în vederea conformării cu cerințele directivelor din sector.**

## Tipul apelului de proiecte și perioada de depunere a propunerilor de proiecte

Apelul de proiecte lansat prin prezentul ghid este apel de proiecte pe bază de listă de proiecte prioritare sau preidentificate.

**Dată lansare apel proiecte: 19.04.2016**

**Solicitările se vor primi în perioada 25.04.2016 – 31.12.2018**

AM POIM poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente.

Cererile de finanțare se vor depune prin aplicația electronică MySMIS 2014, cu toate anexele solicitate prin prezentul ghid.

Modalitățile de utilizare a aplicației vor fi publicate pe site-ul [www.fonduri-ue.ro](http://www.fonduri-ue.ro).

Pentru etapa de pregătire a portofoliului de proiecte, cererile de finanțare vor fi depuse, într-un singur exemplar, pe CD, urmând ca transmiterea prin MySMIS 2014 să se realizeze conform indicațiilor de la Capitolul 3.

## Acțiunile sprijinite și activități

### 1.3.1 Acțiunile finanțabile conform POIM

Prin Obiectivul Specific 4.2. sunt vizate următoarele tipuri de acțiuni:

|  |  |
| --- | --- |
| **A.** | **Dezvoltarea Rețelei Naționale de Monitorizare a Calității Aerului (RNMCA) prin achiziționarea de echipamente de monitorizare a poluanților și instalarea lor în amplasamente noi și achiziția de echipamente de monitorizare a unor poluanți noi, pentru care până în acest moment nu există determinări** |
| **B.** | **Dezvoltarea unui sistem de prognoză și inventariere a emisiilor de poluanți în aer** |
| **C.** | **Dezvoltarea unei baze de date în conformitate cu cerințele Directivei INSPIRE, privind inventarierea poluanților emiși în aer** |

Prin OS 4.2 promovează acţiuni ce contribuie la îndeplinirea cerințelor Directivei 2001/81/CE privind Plafoanele Naționale de emisii pentru anumiți poluanți, ale Directivei [2007/2/CE](http://eur-lex.europa.eu/legal-content/RO/AUTO/?uri=celex:32007L0002)  de instituire a unei infrastructuri pentru informaţii spaţiale în Comunitatea Europeană (INSPIRE) și ale Directivei 2008/50/CE privind calitatea aerului.

Proiectele pot să acopere una sau mai multe dintre acțiunile de mai sus.

Prin proiectele promovate în cadrul acestui obiectiv specific vizând îmbunătățirea sistemului național de evaluare și monitorizare a calității aerului, se urmărește obținerea următoarelor rezultate:

* Monitorizarea îmbunătățită a calității aerului la nivelul autorităților responsabile de politica publică în domeniu
* Îmbunătățirea capacității de prognoză pe termen scurt și mediu
* Crearea premiselor pentru comunicare și protejarea populației

Pentru a răspunde cerinţelor Directivei 2008/50/CE privind calitatea aerului, strategia de finanțare pentru perioada 2014-2020 în acest domeniu vizează noi investiţii la nivelul Sistemului naţional de evaluare a calităţii aerului pentru extinderea monitorizării spre noii poluanţi ce trebuie evaluați, inclusiv extinderea reţelei prin achiziţionarea de noi staţii fixe, dezvoltarea sistemului de previzionare a calităţii aerului şi a unui sistem unic şi interactiv pentru inventarierea emisiilor de poluanţi în atmosferă (conform Directivei INSPIRE).

Finanțarea investițiilor se bazează pe o listă predefinită de proiecte, reflectând nevoile identificate de către Ministerul Mediului, Apelor și Pădurilor.

### 1.3.2 Activități finanțabile în cadrul OS 4.2

Operațiunile ce urmează a fi dezvoltate în cadrul acestui obiectiv specific vor finanța următoarele activități orientative, fără a fi însă limitative:

|  |  |
| --- | --- |
| **A.** | **Dezvoltarea Rețelei Naționale de Monitorizare a Calității Aerului (RNMCA) prin achiziționarea de echipamente de monitorizare a poluanților și instalarea lor în amplasamente noi și achiziția de echipamente de monitorizare a unor poluanți noi, pentru care până în acest moment nu există determinări** |

* *Evaluarea situației actuale privind monitorizarea calității aerului la nivel național pentru a se putea identifica eventualele lipsuri/nevoi și stabilirea punctelor noi de măsurare;*
* *Măsurarea concentraţiilor de Cd şi Ni din pulberile colectate pe filtre, în paralel cu determinările de Pb, pentru toate staţiile în care are loc colectarea fracţiei PM10 pe filtre;*
* *Dotarea staţiilor de monitorizare a calității aerului cu echipamente pentru măsurarea concentrațiilor de pulberi în suspensie fracția PM2,5;*
* *Dotarea staţiilor de monitorizare a calității aerului cu echipamente pentru determinarea concentraţiilor de As şi Hg din pulberile colectate pe filtre;*
* *Dotarea staţiilor de monitorizare cu echipamente (prelevatoare) pentru măsurarea concentraţiilor de PAH din pulberile colectate pe filtre;*
* *Dotarea stațiilor de monitorizare cu sisteme de colectare a depunerilor standardizate care să permită analiza depunerilor de As, Cd, Ni, Hg şi PAH, în conformitate cu cerinţele legislaţiei în vigoare;*
* *Dotarea staţiilor de monitorizare a calității aerului cu echipamente pentru determinarea concentrațiilor de black carbon (funingine).*

|  |  |
| --- | --- |
| **B.** | **Dezvoltarea unui sistem de prognoză și inventariere a emisiilor de poluanți în aer** |

* *Crearea unui sistem de prognoză a calității aerului în vederea creșterii capacității de luare a deciziilor de către autoritățile publice de mediu și pentru creșterea gradului de cunoaștere a nivelului calității aerului; sistemul se va realiza pe baza datelor privind calitatea aerului din RNMCA, prognoza emisiilor de la operatorii economici din aglomerările urbane luate în considerare și va utiliza un modul de prognoză meteorologică.*
* *Crearea unei interfețe web de prognoză a calității aerului, inclusiv achiziţia echipamentelor necesare*

|  |  |
| --- | --- |
| **C.** | **Dezvoltarea unei baze de date în conformitate cu cerințele Directivei INSPIRE, privind inventarierea poluanților emiși în aer** |

* *Crearea unei baze de date unice privind inventarierea poluanților emiși în aer*
* *Crearea bazei de date unice interactivă în format INSPIRE (o singură bază de date inventarul activităților și inventarul emisiilor de poluanți în aer, realizate, fiecare în parte pe diferite categorii de instalații și operatori economici așa cum prevăd directivele specifice în vederea realizării raportărilor către CE; baza de date unică trebuie să respecte formatul cerut de Directiva INSPIRE, pentru a transforma datele existente în „informații”, astfel încât acestea să poată fi vizualizate, realizând în același timp și participarea publicului la luarea deciziei și asigurând suport pentru autoritatea de mediu în luarea deciziei).*

Activitățile enumerate mai sus nu sunt limitative. Orice alte activități similare care se încadrează în obiectivele și acțiunilor POIM aferente OS 4.2. pot fi incluse în proiecte, inclsuiv auditul/studiul necesar pentru demonstrarea modului în care rezultatul programului a fost atins.

În cadrul proiectelor promovate vor fi finanţate activităţi cu caracter general:

* Management de proiect
* Informare şi publicitate

În scopul asigurării unei identități vizuale armonioase și pentru respectarea unitară a regulilor privind vizibilitatea, Beneficiarul va trebui să aplice cel puțin măsurile minime obligatorii din cadrul Manualului de Identitate Vizuală pentru Instrumente Structurale 2014-2020 (care poate fi accesat la adresa [www.fonduri-ue.ro/transparenta/comunicare](https://www.fonduri-ue.ro/exchweb/bin/redir.asp?URL=http://www.fonduri-ue.ro/transparenta/comunicare)). Activitățile de comunicare vor fi adaptate din punct de vedere al valorii, frecvenței și complexității, in funcție de specificitatea proiectului gestionat de beneficiar.

## Tipuri de solicitanți

Solicitantul eligibil în cadrul OS 4.2., pentru toate tipurile de acțiuni finanțate este Ministerul Mediului, Apelor și Pădurilor, individual sau în parteneriat.

## Grup țintă

Grupul țintă este reprezentat de populația României.

## Indicatori

Pentru Obiectivul Strategic 4.2. Creșterea nivelului de evaluare și monitorizare a calității aerului la nivel național au fost prevăzuți următorii indicatori de program, care sunt obligatorii la nivel de proiect:

| **ID** | **Indicatori la nivel de proiect** | **Unitate de măsură** |
| --- | --- | --- |
| *Dezvoltarea Rețelei Naționale de Monitorizare a Calității Aerului (RNMCA)* | | |
| 2S42 | Bază de date privind emisiile de poluanți conform Directivei INSPIRE | Nr. |
| *Dezvoltarea unui sistem de prognoză și inventariere a emisiilor de poluanți în aer* | | |
| 2S43 | Sistem de prognoză a calității aerului | Nr. |
| *Dezvoltarea unei baze de date în conformitate cu cerințele Directivei INSPIRE* | | |
| 2S44 | Stații de monitorizare a calității aerului modernizate | Nr. |

|  |  |  |
| --- | --- | --- |
|  | **Indicator de rezultat** |  |
| 2S40 | Monitorizare și raportare a calității aerului conform cerințelor Directivei 2008/50/CE | Conformă/neconformă |
| În descrierea proiectului se va preciza contribuția proiectului la indicatorul de rezultat. | | |

**Atenție!**

Indicatorii pentru monitorizarea efectelor asupra mediului (Anexa 8) vor fi urmăriți în vederea raportării anuale a acestora, dacă este cazul.

**Definițiile indicatorilor și indicații privind cuantificarea acestora**

2S40 = sistemul național de raportare capabil de monitorizare și de raportare a informației legate de toți poluanții prevăzuți de Directiva 2008/50/EC, inclusiv capacitatea de a furniza prognoze legate de emisia de poluanți

2S42 = Bază de date unică ce cuprinde un inventar unitar al activităților și emisiilor de poluanți în aer, pentru fiecare tip de sistem și de operatori conform reglementărilor specifice, în vederea creșterii capacității de raportare conform cerințelor CE în formatul prevăzut de INSPIRE

2S43 = Sistem de prognoză ce folosește date privind calitatea aerului de la Rețeaua Națională de Monitorizare a Calității Aerului (RNMCA) în vederea modelării prognozei de emisii din aglomerările economice vizate, pe baza modelului de prognoză meteo

2S44 = stații de monitorizare ce urmează a fi modernizate cu echipamente de monitorizare a poluanților noi pentru care până în acest moment nu există determinări

## Alocarea stabilită pentru apelul de proiecte

Bugetul alocat apelului de proiecte este împărțit pe următoarele tipuri de acțiuni, după cum urmează:

| **Acțiune** | **Alocare netă POIM (euro)\*** | **Buget limită apel (euro)\*\*** | **Buget limită contractare (euro)\*\*\*** |
| --- | --- | --- | --- |
| ***Total*** | 15.294.118 | 22.941.177 | 18.352.942 |

*Aceste alocări bugetare sunt indicative AM POIM putând decide limitarea sau extinderea acestor sume în funcție de evoluția globală la nivelul axei prioritare. Totodată, alocările pe acțiuni pot fi modificate în funcție de solicitările primite și de necesitatea atingerii indicatorilor respectivi.*

*\* Alocare indicativă fără rezervă de performanță*

\*\**Bugetul limită al apelului prezintă nivelul maxim până la care AM POIM primește cereri de finanțare (cca. 150% din alocarea netă la nivel de POIM). Dacă acest nivel este atins înainte de 30.06.2018, apelul va fi suspendat și reluat ulterior în funcție de sumele disponibile în urma evaluării, contractării și/sau a unor realocări (inclsuiv rezerva de performanță).*

*\*\*\*Bugetul limită de supracontractare este indicativ (cca. 20% din alocare). Valoarea sumei supracontractate este indicativă, AM POIM putând decide limitarea sau extinderea acestor sume în funcție de evoluția globală la nivelul întregii axei prioritare. Totodată, alocările pe acțiuni pot fi modificate în funcție de solicitările primite, în corelare cu țintele indicatorilor de program.*

## Valoarea minimă și maximă a proiectului, rata de cofinanțare

### 1.8.1 Valoarea proiectelor

Prin program sau ghidul solicitantului se propun valori maxime ale proiectelor. Dacă valoarea costurilor totale eligibile depășește 50 milioane euro, proiectul trebuie să se regăsească pe lista proiectelor majore din POIM (Tabelul 27). Proiectele care nu depășesc această valoare sunt proiecte non-majore.

Valoarea proiectelor din cadrul OS 4.2 a fost preidentificată la nivelul Programului Operațional Infrastructură Mare.

### 1.8.2 Ratele de cofinanțare a proiectelor

Pentru proiectele finanţate prin O.S. 4.2, sursele de finanțare se asigură după cum urmează:

* **85% Fondul European de Dezvoltare Regională, 15% contribuția beneficiarului (buget de stat)**

|  |  |
| --- | --- |
| Valoarea maximă a finanţării acordate pentru costurile totale eligibile | 85% (FEDR) |
| Contribuţia eligibilă minimă a beneficiarului (buget de stat) | 15% |

Pentru proiectele naționale, valoarea eligibilă a proiectului este determinată prin aplicarea ratei de cofinanțare aferentă regiunilor mai puțin dezvoltate (89,44%), întrucât valoarea aferentă regiunii București-Ilfov nu este eligibilă în cadrul OS 4.2.

## 1.9 Ajutor de stat

Intervențiile finanțate prin acest obiectiv specific sunt orientate spre dezvoltarea unor instrumente ce vizează rolul Ministerul Mediului, Apelor și Pădurilor în calitate de gestionar al politicii publice în domeniul protecției aerului. Prin urmare, intervențiile nu intră sub incidența ajutorului de stat.

# Capitolul 2. Reguli pentru acordarea finanțării

## 2.1 Eligibilitatea solicitantului/partenerilor

Solicitantul eligibil în cadrul OS 4.2., pentru toate tipurile de acțiuni finanțate este Ministerul Mediului, Apelor și Pădurilor.

În cazul în care MMAP consideră necesară încheierea unui parteneriat cu o altă instituție publică cu atribuții în domeniu în vederea facilitării implementării proiectului sau asigurării sustenabilității acestuia și în condițiile în care MMAP demonstrează valoarea adăugată a parteneriatului, proiectul poate fi depus în parteneriat. În aceste situații, MMAP va fi liderul parteneriatului.

**Solicitantul trebuie să îndeplinească următoarele condiții de natură instituţională, legală şi financiară:**

1. Solicitantul se încadrează în categoria beneficiarilor eligibili conform Programului Operațional Infrastructură Mare, în funcție de acțiunile finanțabile și de tipurile de proiecte, respectiv este Ministerul Mediului, Apelor și Pădurilor.
2. Solicitantul nu se încadrează într-una din situaţiile de mai jos:
   * + 1. este în incapacitate de plată/ în stare de insolvenţă, conform Ordonanței de Urgență a Guvernului nr. 46/2013privind criza financiară și insolvența unităților administrative teritoriale, respectiv conform Legi nr.85/2014 privind procedura insolvenței, cu modificările și completările ulterioare, după caz;
       2. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau activităţile sale comerciale sunt suspendate ori fac obiectul unui aranjament cu creditorii;
       3. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, și bugetului local în conformitate cu prevederile legale în vigoare în România;
       4. a suferit condamnări definitive din cauza unei conduite profesionale îndreptată împotriva legii, decizie formulată de o autoritate de judecată ce are forţă de res judicata;
       5. a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;

* *Se probează prin Declarația de Eligibilitate (Anexa C1.1. la Cererea de finanțare)*

1. Reprezentatul legal al solicitantului/partenerului și membrii UIP nu se află în situație de conflict de interese, astfel cum este definit în legislaţia naţională

* *Se probează prin Declarația privind conflictul de interese (Anexa C1.4.)*

1. Solicitantul demonstrează capacitate de implementare (tehnică și administrativă), prin documentele privind Unitatea de Implementare a Proiectului anexate

* *Probează cu Decizia privind înfiinţarea/extinderea componenței UIP, CV-urile membrilor UIP și fișele de post*

1. Solicitantul demonstrează capacitatea și asigurarea cofinanțării proiectului

* *Bugetul aprobat al MMAP sau demararea procedurilor de includere în buget*

În cazul încheierii unui parteneriat, partenerul trebuie să îndeplinească condițiile menționate la punctele b), c), d) și e) de mai sus.

## 2.2 Eligibilitatea proiectului

Pentru a fi eligibile, proiectele promovate în cadrul OS 4.2, trebuie să îndeplinească următoarele condiții:

* + 1. Proiectul se încadrează în categoriile de acțiuni finanțabile menţionate în POIM și în categoriile de proiecte menționate în Ghidul Solicitantului, corespunzătoare AP 4, OS 4.2, iar perioada de implementare a proiectului se încadrează în perioada de eligibilitate a cheltuielilor (între 01.01.2014 şi 31.12.2023)
* *Se probează prin secțiunile Obiectivele proiectului* *și Activități Previzionate din cererea de finanțare (Anexa 1)*
  + 1. Proiectul este localizat în regiunile mai puțin dezvoltate (Vest, Nord-Vest, Nord-Est, Sud-Est, Sud-Muntenia, Sud-Vest, Centru) sau este proiect național
* *A se vedea secțiunea Localizare din Cererea de finanțare*
  + 1. Scopul şi obiectivele proiectului trebuie să fie în concordanță cu acțiunile obiectivului specific 4.2. și cu activitățile eligibile prezentate în Secțiunea 1.3.2. din prezentul ghid
* *Se probează prin secțiunea Obiectivele proiectului și Descrierea proiectului din Cererea de finanțare (Anexa 1)*
  + 1. Bugetul proiectului respectă indicațiile privind încadrarea în categoriile de cheltuieli eligibile
* *Se probează prin secțiunea Buget din Cererea de finanțare (Anexa 1)*
  + 1. (*pentru sistemul de monitorizare)* Imobilele pe care se vor instala echipamentele de monitorizare sunt puse la dispoziția proiectului. În acest sens se va demonstra dreptul de proprietate/ concesiune/ superficie/dreptul de administrare asupra imobilului (teren și/sau clădire) unde se face investiția, pe o perioadă de cinci ani de la data previzionată pentru efectuarea plății finale în cadrul proiectului. Contractul de concesiune trebuie să se afle în perioada de valabilitate la momentul încheierii contractului de finanțare.

În plus, imobilul (teren și/sau clădiri):

1. Este liber de orice sarcini în sensul că nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului;
2. Nu face obiectul unor litigii în curs de soluţionare la instanţele judecătoreşti cu privire la situaţia juridică a imobilului, având ca obiect contestarea dreptului invocat de solicitant pentru realizarea proiectului în conformitate cu criteriul de eligibilitate aferent ;
3. Nu face obiectul revendicărilor potrivit unor legi speciale în materie sau dreptului comun.

*Se probează prin:*

1. *Declarații pe proprie răspundere privind disponibilitatea terenurilor pe care se vor instala noile echipamente la momentul depunerii cererii de finanțare (Declarația de eligibilitate)[[1]](#footnote-1)*
2. *Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în  care să fie evidențiate inclusiv numerele cadastrale[[2]](#footnote-2)*
3. *Oricare dintre actele admise de lege - copie act de proprietate / contract de superficie/ contract de concesiune pe durata proiectului şi durata de sustenabilitate a proiectului etc. (la contractare) și extras de carte funciară*
4. *Acordul proprietarilor privind dreptul de acces asupra terenurilor (la contractare)*

f) Proiectul respectă legislaţia și regulile în domeniul egalităţii de şanse și politicii nediscriminatorii, dezvoltării durabile, achiziţiilor publice, informării şi publicităţii, ajutorului de stat (politici europene şi teme orizontale[[3]](#footnote-3))

* *Conform Declarației de eligibilitate a solicitantului (Anexa C1.1) și secțiunea principii orizontale*

1. Activităţile proiectului prezent nu au fost finanţate în ultimii 5 ani şi nu sunt finanţate în prezent din alte fonduri publice, altele decât ale solicitantului

* *Se probează prin Declarația de eligibilitatea a solicitantului (Anexa C1.1)*

1. Proiectul include descrierea clară a legăturii cu alte finanțări sau alte proiecte finanțate din fonduri comunitare sau naționale

* *Se probează prin Declarația de eligibilitate a solicitantului/partener și secțiunea Finanțări anterioare*

1. Dacă proiectul conține investiții realizate înainte de depunerea cererii de finanțare, acestea au fost verificate din punct de vedere al legislației în vigoare privind achizițiile publice și au fost formulate concluzii care permit acceptarea proiectului ca fiind eligibil cu sau fără condiții

* *Conform document elaborat de Serviciul de Achiziții al AM POIM, vizând verificarea dosarului de achiziţie publică depus de către solicitant*

## 2.3 Eligibilitatea cheltuielilor

**Baza legală:**

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020;
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006;
* Hotărârea nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020;
* Hotărârea nr. 93/2016 pentru aprobarea Normelor metodologice de aplicare a prevederilor Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020
* Legislația națională și europeană în vigoare la data semnării contractului de finanțare;
* Instrucțiunile AM, pentru contractele de finanțare semnate după data (publicării) acestora.

Pentru a fi eligibile în vederea finanţării prin POIM, toate cheltuielile trebuie să fie defalcate în bugetul cererii de finanțare, să respecte prevederile Hotărârii Guvernului nr. 399/2015, să corespundă obiectivelor POIM şi să fie incluse în Cererea de finanţare aprobată.

Pentru a fi rambursată, o cheltuială trebuie să îndeplinească în mod cumulativ următoarele condiţii, conform HG nr. 399/2015:

* 1. să fie angajată de către beneficiar şi plătită de acesta în condiţiile legii între 1 ianuarie 2014 şi 31 decembrie 2023;
  2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1303/2013;
  3. să fie în conformitate cu prevederile programului;
  4. să fie în conformitate cu contractul/decizia/ordinul de finanţare, încheiat între autoritatea de management şi beneficiar, cu respectarea art. 65 alin. (11), art. 70, art. 71, art. 125 alin. (1) şi art. 140 din Regulamentul (UE) nr. 1303/2013;
  5. să fie rezonabilă şi necesară realizării operaţiunii;
  6. să respecte prevederile legislaţiei Uniunii Europene şi naţionale aplicabile;
  7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1303/2013.

În plus, o cheltuială este eligibilă dacă:

* activitățile proiectului pentru care se rambursează cheltuiala nu au fost finanțate, în ultimii 5 ani înainte de data depunerii cererii de finanțare din fonduri publice, altele decât fondurile proprii ale beneficiarului;

Cheltuielile identificate de beneficiar vor fi încadrate pe categoriile de cheltuieli din Anexa 6.

În cadrul OS 4.2, nu sunt eligibile următoarele tipuri de cheltuieli (în conformitate cu prevederile Art. 13, lit. h):

* cheltuieli aferente contribuției în natură
* cheltuieli cu amortizarea
* cheltuieli cu achiziția imobilelor deja construite
* cheltuieli de leasing
* cheltuieli cu închirierea, altele decât cele prevăzute la cheltuielile generale de administrație
* cheltuieli generale de administrație

***Prevederi privind TVA***

**Baza legală:**

* HG nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020

Pentru a fi eligibilă, cheltuiala cu taxa pe valoarea adăugată trebuie să fie aferentă unor cheltuieli eligibile efectuate în cadrul proiectelor finanţate din fonduri.

Cheltuiala cu taxa pe valoarea adăugată este eligibilă dacă este nerecuperabilă, potrivit legii, cu respectarea prevederilor art. 69 alin. (3) lit. c) din Regulamentul (UE) nr. 1303/2013.

În cazul proiectelor de îmbunătățire a monitorizării calității aerului TVA este nerecuperabil, deci eligibil.

***Implementarea financiară a proiectului***

**Baza legală:**

* **Ordonanţa de urgenţă a guvernului nr. 40/2015 privind gestionarea financiară a fondurilor europene pentru perioada de programare 2014-2020**

Implementarea financiară se face prin mecanismul rambursării cheluielilor efectuate sau prin cel al decontării cererilor de plată așa cum prevede OUG nr. 40/2015. Obligaţiile beneficiarului şi ale AM referitor la plăţi sunt detaliate în conţinutul contractului de finanţare.

* **Mecanismul rambursării cheltuielilor efectuate**

Implică transmiterea de către beneficiar a unor cereri de rambursare în care sunt solicitate la rambursare cheltuieli care au fost efectuate și pentru care sunt atașate dovezi ale efectuării cheltuielilor.

Beneficiarul/liderul de parteneriat are obligaţia de a depune la autoritatea de management cereri de rambursare pentru cheltuielile efectuate care nu au fost incluse în cereri de rambursare aferente unor cereri de plată sau a unor cereri de rambursare aferente unor cereri de prefinanțare, în termen de maxim 3 luni de la efectuarea acestora.

În termen de maximum 20 de zile lucrătoare de la data depunerii de către beneficiar/ lider de parteneriat la autoritatea de management, a cererii de rambursare întocmite conform contractului de finanţare, autoritatea de management autorizează cheltuielile eligibile cuprinse în cererea de rambursare și efectuează plata sumelor autorizate în termen de 3 zile lucrătoare de la momentul de la care autoritatea de management dispune de resurse în conturile sale. După efectuarea plății, autoritatea de management notifică beneficiarului/ liderului de parteneriat plata aferentă cheltuielilor autorizate din cererea de rambursare.

Pentru depunerea de către beneficiar/ liderul de parteneriat a unor documente adiţionale sau clarificări solicitate de autoritatea de management, termenul de 20 de zile lucrătoare poate fi întrerupt fără ca perioadele de întrerupere cumulate să depăşească 10 zile lucrătoare.

În cazul aplicării unor reduceri procentuale de către autorităţile de management în conformitate cu art. 6 alin. (3) din OG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/ sau a fondurilor publice naţionale aferente acestora, notificarea beneficiarului/ liderului de parteneriat privind plata cheltuielilor aferente autorizate se va realiza în termen de maximum 10 zile lucrătoare de la efectuarea plăţii.

În cazul ultimei cereri de rambursare depuse de beneficiar/ liderul de parteneriat în cadrul proiectului, termenul de 20 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plăţii finale, dar nu mai mult de 90 de zile.

Nedepunerea de către beneficiar/ liderul de parteneriat a documentelor sau clarificărilor solicitate în termenul prevăzut în contractul de finanțare atrage respingerea, parţială sau totală, după caz, a cererii de rambursare.

Pentru proiectele implementate în parteneriat, liderul de parteneriat depune cererea de rambursare, iar Autoritatea de management virează, după efectuarea verificărilor, valoarea cheltuielilor rambursabile în conturile liderului de parteneriat/ partenerilor care le-au efectuat, fără a aduce atingere contractului de finanțare și a prevederilor acordului de parteneriat, partea integrantă a acestuia/ acesteia.

***Mecanismul cererii de plată şi prefinanţarea nu se aplică, întrucât solicitantul se încadrează în categoria solicitanţilor eligibili reglementaţi prin art. 6 alin (1) din OUG nr. 40/2015.***

# Capitolul 3. Completarea cererii de finanțare

Pentru a propune un proiect în vederea finanţării, solicitantul trebuie să completeze o **Cerere de finanţare.**  Elaborarea Cererii de Finanțare se va face conform modelului din Anexa 1. Aceasta se va transmite prin sistemul informatic MySMIS 2014, împreună cu toate anexele solicitate. În cazul în care MySMIS 2014 nu este disponibil, se vor urma indicațiile ce vor fi postate pe site-ul www.fonduri-ue.ro.

Proiectele preidentificate din cadrul OS 4.2 vor fi sprijinite de către AM POIM în procesul de pregătire, până când ating pragul de maturitate minim acceptabil pentru a fi promovate spre finanţare. Procesul de pregătire se finalizează prin intermediul unei note de aprobare din partea Serviciului de Programare și Pregătire Proiecte din cadrul AM POIM care va atesta gradul de maturitate a proiectului. În cazul în care beneficiarii nu răspund la timp solicitărilor de clarificare transmise de AM, AM POIM își rezervă dreptul de a diminua finanțarea solicitată sau chiar să elimine proiectul din lista propusă spre finanțare.

Solicitantul trebuie să completeze modelul de cerere de finanțare din Anexa 1.

Completarea Cererii de finanţare în mod clar şi coerent va facilita procesul de evaluare. În acest scop, este necesar ca solicitantul să furnizeze informaţiile într-o manieră concisă, dar completă, să prezinte date relevante pentru înţelegerea proiectului, acţiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

Anexele care sunt incomplete, ilizibile sau care nu sunt semnate şi datate vor duce la respingerea proiectului, acesta trebuind redepus.

## 3.1 Înregistrarea solicitantului în sistem

Înainte de demararea completării conținutului cererii de finanțare, solicitanțul are obligația înregistrării în sistem, conform indicațiilor furnizate pe site-ul [www.fonduri-ue.ro](http://www.fonduri-ue.ro).

Odată cu înregistrarea solicitantului, este necesară completarea tuturor câmpurilor, întrucât informațiile din această secțiune sunt esențiale pentru evaluarea eligibilității solicitantului sau pentru evaluarea tehnico-economică.

Astfel, la secțiunea solicitant se vor regăsi următoarele informații:

* Date de identificare (denumire, tip – se va selecta dintr-un nomenclator, cod fiscal, cod CAEN principal – dacă o entitate nu are cod CAEN, îl va selecta pe cel mai apropiat de domeniul de activitate, nr. de înegistrare și registrul unde este înregistrată entitatea, data înființării, înregistrare în scop de TVA, entitate de drept publica sau nu)
* Reprezentant legal (funcție, nume, prenume, data nașterii, CNP, date de contact)
* Sediul social
* Date financiare:
  + conturi bancare
  + exerciții financiare (moneda, dată începere, dată de încheiere, număr mediu de salariați, cifră de afaceri, active totale, venituri totale, capital social subscris, capital social propriu, profit net, profit în exploatare, venituri cercetare, cheltuieli cercetare)

*Notă: completarea acestor informații este necesară pentru a stabili eligibilitatea solicitantului; este necesară citirea cu atenție a ghidului solicitantului pentru cerințele legate de exercițiile financiare (pentru anumite apeluri este suficientă completarea informației pentru un singur exercițiu financiar, pentru altele sunt necesare trei exerciții financiare). Pentru OS 4.2. nu este relevant.*

* Finanțări:
  + Asistență acordată anterior, unde se completează cu informații privind proiectele derulate anterior de către solicitant, încheiate sau aflate în derulare
  + Asistență solicitată, unde se completează cu informații privind proiectele depuse pentru obținerea de finanțare pe alte programe

*Notă: informațiile nu trebuie să se limiteze la programele / proiectele finanțate din fonduri europene structurale și de investiții, ci la toate tipurile de finanțări*

* Descrierea grupului (NA pentru OS 4.2).

*Notă: această informație este necesară pentru a verifica întreprinderile legate și caracterul acestora în funcție de acționariat (a se vedea ghidul ”Noua definiţie a IMM-urilor - Ghidul utilizatorului şi model de declaraţie”). Chiar dacă în cadrul unui anumit obiectiv specific informația nu este relevantă, este posibil ca solicitantul să solicite finanțări pe alte domenii / programe operaționale unde această informație este esențială pentru stabilirea eligibilității*

## 3.2 Completarea cererii de finanțare

### 3.2.1. Studiu de fezabilitate

În cazul proiectelor vizate nu este necesară prezentarea unui studiu de fezabilitate, amplasarea punctelor de prelevare realizându-se în conformitate cu prevederile Legii privind calitatea aerului înconjurător, sau celelalte tipuri de proiecte realizându-se pe baza unei Studiu de oportunitate / Notă de analiză/ alt document intern echivalent al MMAP de aprobare a proiectului propus

Studiul de oportunitate / Nota de analiză poate să acopere toate cele trei tipuri de operațiuni, cu explicarea detaliată a necesității investițiilor din punct de vedere a conformității cu cerințele drectivelor europene în domeniul protecției aerului.

**La finalul implementării proiectelor, conformitatea sistemului de monitorizare a aerului cu prevederile directivelor europene va fi evaluată printr-un audit extern, pentru a confirma îndeplinirea obiectivelor și indicatorului de rezultat din POIM.**

Solicitantul va prezenta documente justificative interne de aprobare a investiției / proiectului conform normelor legale în vigoare/ procedurilor interne ale solicitantului/partenerului.

### 3.2.2 Analiza Instituțională

Scopul elaborării analizei instituţionale este de a asigura existenţa unui cadru instituţional solid pentru o implementare adecvată a proiectelor şi o bună exploatare a infrastructurii realizate din fonduri nerambursabile, respectiv utilizarea eficientă a echipamentelor achiziționate și sistemelor de prognoză.

Vor fi detaliate responsabilitățile instituționale ale principalelor instituții cu atribuții privind protecția mediului și modul în care echipamentele achiziționate vor fi utilizate de către acestea în formularea politicilor de mediu și a raportărilor obligatorii conform directivelor europene.

### 3.2.3. Obiectivele proiectului

Obiectivul general al proiectului va fi stabilit în directă corelare cu obiectivul specific OS 4.2. și cu acțiunea selectată spre finanțare, conform secțiunii 2.1., în conformitate cu indicațiile din Anexa 1. Obiectivul va conține referire la Directiva 2008/50/CE în corelare cu tipul de activități promovate prin proiect.

Toate obiectivele specifice vor fi cuantificate în indicatori. Fiecărui obiectiv îi va fi atribuit un rezultat. Modul de stabilire a indicatorilor este prezentat în secțiunea 1.6.

Rezultatele vor fi corelate cu rezultatul așteptat al OS 4.2. definit în POIM *Monitorizare îmbunătățită a calității aerului la nivelul autorităților responsabile de politica publică în domeniu*

### 3.2.4. Context și justificare

Descrierea proiectului (se completează la secțiunea ***Context și Justificare***) va indica un minim de informații cu privire la următoarele aspecte:

* + Contextul în care este propus proiectul;
  + Informații privind necesarul de investiții pentru conformarea cu prevederile directivelor europene;

În această secțiune **vor fi identificate problemele care necesită implementarea proiectului cadrul instituțional/situația actuală,** după caz. Problemele identificate în această secțiune vor fi corelate cu obiectivele și rezultatele proiectului. Cerințele detaliate suplimentare sunt prezentate în secțiunea relevantă din Anexa 1.

### 3.2.5 Sustenabilitate

În cadrul acestei secțiuni vor fi prezentate informații privind:

* modul în care va fi gestionată infrastructura /echipamentele / baza de date după încheierea proiectului; se vor menționa elementele legate de întreținerea infrastructurii/ echipamentelor / bazei de date finanțate prin proiect și asigurarea continuității activităților implementate, după finalizarea proiectului, atât din perspectiva fondurilor alocate pentru întreținere/mentență/înlocuire, cât și prin asigurarea expertizei necesare pentru gestionarea acestora;
* măsurile planificate/luate de către beneficiar pentru a asigura utilizarea optimă a infrastructurii în faza de exploatare;
* planificarea implementării acțiunilor care nu sunt acoperite de proiect.

### 3.2.6 Relevanță

În cadrul acestei secțiuni se vor completa informații legate de relevanța proiectului în raport cu următoarele aspecte:

* 1. Contribuția la implementarea Strategiei UE pentru Regiunea Dunării (SUERD) și identificarea ariei prioritare din SUERD la care contribuie;
  2. Contribuția la implementarea Strategiei Naţionale a României privind Schimbările Climatice 2013 – 2020.

La secțiunea relevanță, pentru strategiile selectate se va face o scurtă descriere a modului în care proiectul propus contribuie sau este elevant pentru strategiile selectate.

Conform POIM, toate proiectele promovate în cadrul OS 4.2. sunt relevante pentru atingerea obiectivelor SUERD promovate în cadrul Pilonului 2 ”Protejarea mediului în regiunea Dunării”, acțiunile privind *Îmbunătățirea calității aerului pentru a reduce poluanți atmosferici*.

### 3.2.7 Riscuri

În cadrul acestui capitol vor fi identificate riscurile care pot să împieteze asupra implementării proiectului în calendarul propus, cum ar fi de exemplu: întârzieri în procedura de achiziţie publică.

Pentru riscurile identificate vor fi propuse măsuri de reducere a riscului.

### 3.2.8 Complementaritate

Informațiile care vor fi evaluate în capitolul complementaritate permit Autorității de Management atât evaluarea capacității solicitantului de a implementa proiecte, cât și posibila dublă finanțare.

Pentru această secțiune, solicitantul nu va completa informații suplimentare. Acestea vor fi preluate din sistem, așa cum au fost introduse de către acesta la momentul înregistrării, în secțiunile privind Finanțările anterioare / Finanțările solicitate.

### 3.2.9 Aplicarea principiilor orizontale

**Respectarea cadrului legal este obligatorie pentru orice solicitant sau beneficiar de finanțare din fondurile UE.** **Cerințele minime privind integrarea principiilor orizontale în cadrul proiectelor se referă la facilitarea tuturor condițiilor care să conducă la respectarea legislației în domeniu.**

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.*** *În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerului Fondurilor Europene.*

***Şanse egale***

Egalitatea de şanse și de tratament are la bază participarea deplină și efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum și asigurarea accesibilității, principiul egalității de șanse și de tratament trebuie încorporat ca parte integrantă a diverselor stadii din ciclul de viață al unui proiect: definire și planificare, implementare, monitorizare și evaluare.

Proiectul trebuie să descrie acțiunile specifice de promovare a egalității de șanse și prevenire a discriminării de gen, pe criterii de origine rasială sau etnică, religie sau credință, dizabilitate, vârstă sau orientare sexuală luând în considerare nevoile diferitelor grupuri-țintă expuse riscului acestor tipuri de discriminare și, mai ales, cerințele pentru asigurarea accesibilității pentru persoanele cu dizabilităţi.

Secțiunea aferentă din cererea de finanțare va detalia modul în care legislația aplicabilă va fi respectată în selecția membrilor UIP implicați în implementarea proiectului. De asemenea se va detalia modul în care legislația privind asigurarea accesului persoanelor cu dizabilități se aplică și va fi respectată în realizarea infrastructurii.

***Dezvoltarea durabilă***

Proiectul va promova dezvoltarea durabilă, în primul rând, prin finanțare unor activităţi orientate direct spre susținerea acesteia, urmărind în principal protecția mediului, atenuarea și adaptarea la schimbările climatice, rezistența în fața dezastrelor și prevenirea și gestionarea riscurilor.

Proiectul, prin obiectivele sale, contribuie direct la asigurarea premiselor necesare pentru dezvoltare durabilă prin dezvoltarea unor instrumente de sprijin pentru factorii de decizie în vederea formulării unor politici publice adecvate în domeniul monitorizării aerului.

În plus, echipamentele care vor fi achiziționate prin proiect vor fi eficiente din punct de vedere energetic, solicitantul prezentând opțiunile de achiziției din acest punct de vedere.

Se vor indica acele acte normative identificate în *Ghidul privind integrarea principiilor orizontale în cadrul proiectelor finanțate din Fondurile Europene Structurale şi de Investiţii 2014-2020 aplicabile proiectului*.

### 3.2.10. Managementul de proiect

Această secțiune va conține o descriere a modului în care va fi abordat managementul proiectului.

Se vor prezenta în detaliu: organizațiile implicate în implementarea proiectului, echipa de proiect, rolul managerului de proiect, repartizarea atribuțiilor, rolurile persoanelor implicate etc.

La nivelul tuturor proiectelor se va nominaliza un responsabil de proiect, care are rolul de manager de proiect, această persoană putând fi și persoană de contact, care să asigure schimbul permanent de informații cu Autoritatea de Management.

În vederea implementării proiectelor solicitantul trebuie să facă dovada existenței unității de implementare a proiectului (UIP).

**Managementul de proiect** poate fi realizat cu personal propriu (se poate accepta și personal din structurile din subordine) anesau mixt (personal propriu și externalizare). Personalul propriu al solicitantului/partenerului implicat în managementul proiectului se va constitui în Unitatea de Implementare a Proiectului, prin decizie a managerului solicitantului. CV-urile personalului vor fi completate în MySMIS (câmpul resurse umane).

Unitatea de implementare a proiectului va fi, prin urmare:

* Constituită din personalul propriu numit în componenţa UIP-ului, ce trebui să fie compus din minim 3 persoane (managerul de proiect, responsabil financiar, responsabil achiziţii). Următoarele condiţii vor fi respectate: managerul de proiect – experiență în minim un proiect finanțat din fonduri, ceilalți membri experiență specifică relevantă de minim trei ani);
* Sprijinită, după caz, prin expertiză externă furnizată prin contracte de prestare servicii prin care sunt realizate activităţile aferente managementului proiectului.

Activitatea de management a proiectului include şi expertiza tehnică necesară unei implementări la un nivel de calitate adecvat.

**Complementar activităţii UIP, activităţile proiectului** pot fi realizate cu personal propriu sau mixt (personal propriu şi externalizare):

* În cazul în care activităţile se realizează exclusiv cu personalul propriu, cheltuielile cu salariile trebuie să demonstreze că sunt similare sau mai avantajoase decât dacă activităţile ar fi fost implementate prin achiziţionarea de servicii similare de pe piaţa concurenţială. În acest sens, solicitantul va face dovada a cel puţin două oferte similare care să demonstreze acest avantaj. În anumite situații limitate, se poate demonstra că personalul solicitantului/parteneruluir este singurul care deține expertiza necesară implementării proiectului. În aceste situaţii, cheltuielile salariale individuale nu vor depăşi plafoanele prevăzute la art. 26 HG nr. 583/2015 pentru aprobarea Planului naţional de cercetare-dezvoltare şi inovare pentru perioada 2015-2020 (PNCDI III).
* În cazul în care activităţile se externalizează, costurile propuse pot fi justificate printr-o ofertă similară.
* Dacă se optează pentru o implementare mixtă, se vor justifica ambele opţiuni. În această situaţie, personalul propriu va fi inclus în UIP ca expertiză tehnică.

Informațiile privind managementul proiectului vor fi descrise la Capacitatea administrativă, tehnică și juridică a solicitantului.

**Atenție!**

Autoritatea de Management își rezervă dreptul de a face vizite la fața locului la sediul beneficiarului în vederea stabilirii funcționalității unității/unităților de implementare a proiectului.

### 3.2.11. Specializare inteligentă

Mediul și schimbările climatice reprezintă domenii de specializare inteligentă pentru ciclul strategic 2014 - 2020, identificate pe baza potențialului lor științific și comercial, în urma unui amplu proces de consultare în cadrul Strategiei Naționale de Cercetare, Dezvoltare și Inovare 2014-2020. POIM încurajează utilizarea tehnologiilor de ultimă generație, rezultate în urma unor procese inovative și de cercetare. Domeniul biodiversității se pretează mai puțin la aspectele legate de specializarea inteligentă. Cu toate acestea, în cadrul proiectelor finanțate în cadrul OS 4.2. sunt promovate abordările inovative care au fost rezultatul unor proiecte de cercetare – inovare finanțate din alte programe. Prin urmare, la secțiunea Specializare inteligentă se vor completa detalii privind modul în care proiectul promovează astfel de abordări inovative, după caz.

### 3.2.12. Elaborarea bugetului și categoriile de cheltuieli

În stabilirea bugetului proiectului se vor avea în vedere regulile de eligibilitate stabilite prin HG nr. 399/2015, categoriile de cheltuieli din Anexa 6 la Ghidul solicitantului, precum şi următoarele:

* Pentru justificarea bugetului propus, cererea de finanțare va fi însoțită de documente justificative pentru fiecare tip de cost (contracte similare / oferte de preţ etc.);
* Cheltuieli aferente procurării de bunuri necesare funcţionării unităţilor de implementare a proiectului de la nivelul beneficiarului, în limita echivalentului în lei a maximum 10.000 euro, în funcţie de complexitatea proiectului, cu respectarea legislației în vigoare, a obiectivelor POIM și să fie evidențiate în anexă la cererea de finanțare
* Proiectele de investiții vor respecta regulile de informare și publicitate din Orientările generale pentru aplicant

Cheltuielile cu salariile aferente personalului care desfăşoară activităţi pe bază de contract individual de muncă pe durată determinată (nu mai mare decât durata proiectului), în cadrul proiectelor finanţate din fonduri externe nerambursabile și pentru funcționarii publici se vor face conform Legii-cadru nr. 284/2010 privind salarizarea unitară a personalului plătit din fonduri publice, modificată prin Legea nr. 64/2015 și celelalte acte normative ulterioare.

Se va avea în vedere ca activitățile previzionate să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate implementării proiectului.

În defalcarea bugetului pe ani se va ţine cont de eventulele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare / cereri de plată ce vor fi anexe la contractul de finanţare.

Bugetul va fi prezentat defalcat după cum urmează, pe:

* activităţi - a se vedea Anexa 1a.1
* ani de implementare - a se vedea Anexa 1a.2
* rezultate – a se vedea Anexa 1a.3
* localizare – a se vedea Anexa 1a.4
* câmpuri de intervenţie / dimensiune teritorială / mecanism de finanţare / mecansim de livrare teritorială – a se vedea Anexa 1a.5

Pentru proiectele naționale sau pentru proiecte care pot avea localizare parțială și în regiunea București-Ilfov, cheltuielile aferente acestei regiuni nu vor fi eligibile și vor fi identificate în proiect ca și cheltuieli neeligibile. Cheltuielile neeligibile aferente regiunii București-Ilfov se vor **calcula** pro-rata raportat la populație (populația din regiunea BI / populația României = 10,56%). Calculul s-a bazat pe datele puse la dispoziție de Institutul Național de Statistică (baza de date Tempo) privind populația regiunii București-Ilfov în 2015 (2.284.200 persoane) și populația României (21.627.509 persoane).

În defalcarea bugetului pe ani se va ține cont de eventualele proceduri de achiziție și de durata acestora. Planificarea propusă se va transforma ulterior în calendar al cererilor de rambursare / cereri de plată ce vor fi anexe la contractul de finanțare.

**Costurile directe de personal** reprezintă costurile care derivă din încheierea de raporturi de serviciu/de muncă, inclusiv contribuțiile angajatului şi angajatorului, cu respectarea prevederilor Legii nr. 53/2003 - Codul muncii, republicată, cu modificările şi completările ulterioare, precum şi costurile rezultate din contracte de servicii încheiate cu personal extern beneficiarului, conform prevederilor legale în vigoare.

# Capitolul 4. Procesul de evaluare și selecție

## 4.1 Descriere generală

Având în vedere că prin OS 4.2 se finanțează proiecte pe baza unei liste de proiecte prioritare identificate în cadrul Programului Operațional Infrastructură Mare, apelul de propuneri de proiecte fiind cu depunere continuă, acestea nu sunt supuse unei selecții, ci doar procesului de evaluare, pe baza listei de proiecte preidentificate.

Proiectele prioritare vor parcurge procedura de pregătire a portofolului de proiecte. În cadrul acestei proceduri, AM POIM se va asigura că toate documentele necesare depunerii cererii de finanțare îndeplinec condițiile de maturitate și calitate necesare pentru a intra în etapa de evaluare și selecție.

Când proiectul va avea gradul de maturitate și calitate acceptabil, AM POIM solicită beneficiarului depunerea proiectului în vederea parcurgerii etapei de evaluare și selecție.

După finalizarea procesului de evaluare, pentru proiectele care au îndeplinit punctajul, AM POIM redactează nota de aprobare a proiectului.

Eventualele documente suplimentare aplicabile unor situații punctuale pot fi solicitate solicitantului pe întreg parcursul procesului de pregătire.

După înștiințarea solicitantului asupra aprobării proiectului, procesul va continua cu etapa de contractare.

### 4.1.1 Verificarea administrativă și a eligibilității cererilor de finanțare

În cadrul acestei etape se vor verifica următoarele:

* Respectarea formatului standard al cererii de finanţare şi includerea tuturor anexelor obligatorii;
* Modalitatea de completare a cererii de finanţare;

Pentru verificarea conformității administrative şi de eligibilitate a cererii de finanţare se utilizează un sistem de evaluare de tip DA/NU.

Verificarea eligibilităţii presupune respectarea regulilor privind eligibilitatea solicitantului şi a proiectelor, verificarea fiind realizată conform cerințelor definite în acest ghid.

În cazul respingerii proiectului, solicitantul va fi informat în scris asupra motivelor respingerii. Dacă proiectul nu îndeplineşte toate criteriile stabilite este respins.

|  |
| --- |
| **Atenție!**  Având în vedere că depunerea cererii de finanțare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare. |

Numai cererile de finanţare eligibile (care îndeplinesc toate criteriile din Grila de verificare a admisibilităţii şi eligibilităţii) sunt admise în următoarea etapă a procesului de evaluare, respectiv evaluarea tehnică şi financiară a proiectului.

La finalizarea procesului de verificare administrativă şi a eligibilităţii, solicitantul va fi informat în scris privind îndeplinirea sau neîndeplinirea criteriilor de conformitate administrativă şi de eligibilitate.

### 4.1.2 Evaluarea cererilor de finanțare

Evaluarea proiectelor se face după trei criterii majore:

* Relevanţa și oportunitatea proiectului - 20 puncte
* Maturitatea și calitatea pregătirii proiectului – 60 puncte
* Sustenabilitatea proiectului – 20 puncte

Fiecare dintre cele trei criterii este împărțit în subcriterii punctate corespunzător. Nota pe fiecare criteriu în parte se calculează prin însumarea notelor acordate tuturor subcriteriilor care îl compun. Punctajul total acordat proiectului reprezintă suma notelor acordate celor 3 criterii, respectiv intre 0 și 100 de puncte.

Punctajul minim pentru fiecare criteriu este după cum urmează:

* Relevanţa și oportunitatea proiectului - 8 puncte
* Maturitatea și calitatea pregătirii proiectului – 40 puncte
* Sustenabilitatea proiectului – 12 puncte

Obținerea punctajului minim pentru fiecare criteriu nu asigură promovarea spre finanțare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim 80 de puncte, cu obținerea peste minim la fiecare criteriu în parte.

Astfel, dacă proiectul obține punctajul minim alocat fiecărui criteriu, respectiv un total de maxim 60 de puncte, acesta va fi respins.

Proiectele care obțin 80 de puncte, cu obținerea peste minim la fiecare criteriu în parte, vor fi declarate ca selectate pentru acordarea finanțării nerambursabile.

Evaluarea proiectului va permite aprecierea contribuţiei proiectului la îndeplinirea obiectivelor POIM, la implementarea legislaţiei relevante cu privire la sectorul calității aerului din România. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli trebuie să fie transparent şi coerent.

Evaluarea se va face conform Grilei de evaluare din Anexa3.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare. |

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înștiințat în scris asupra motivelor respingerii.

## 4.2 Depunerea și soluționarea contestațiilor

În cadrul axei prioritare 4, OS 4.2 sunt finanțate proiectele stabilite prin portofoliul de proiecte 2014-2020 ca urmare a nevoilor identificate de către Ministerul Mediului, Apelor și Pădurilor în vederea completării sistemului de monitorizare a calităţii aerului pentru conformarea cu cerinţele Directivei 2008/50/C privind calitatea aerului înconjurător și un aer mai curat pentru Europa, precum pentru creşterea capacităţii de evaluare şi monitorizare a calităţii aerului la nivel naţional conform Directivei 2007/2/CE de instituire a unei infrastructuri pentru informaţii spaţiale în Comunitatea Europeană – INSPIRE și Directivei 2004/107/CE privind arsenicul, cadmiul, mercurul, nichelul și hidrocarburile aromatice policiclice în aerul înconjurător.

În situaţia în care solicitantul este nemulţumit de repingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat.

Contestaţiile se depun în termen de 10 zile lucrătoare de la comunicarea rezultatului la sediul Ministerul Fondurilor Europene. Soluţionarea contestaţiilor se va face în termen de maxim 30 de zile calendaristice.

Pentru a putea fi luate în considerare, contestațiile trebuie să respecte următoarele cerințe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către AM POIM a rezultatului procesului de evaluare și selecție;
* Semnătura reprezentantului legal;
* Data formulării contestaţiei;
* (după caz) Ştampila.

Contestaţiile sunt analizate şi soluţionate în termen de 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunțat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM. Contestatarul este notificat în scris asupra deciziei comisiei.

# Capitolul 5. Contractarea proiectelor

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare, pentru proiectele care au îndeplinit punctajul, AM POIM redactează nota de aprobare a proiectului și contractul de finanțare și transmite solicitantului cele două exemplare ale contractului, în vederea semnării de către reprezentantul legal al beneficiarului.

Solicitantul va încărca în MySMIS documentele solicitate*,*în funcţie de disponibilitatea sistemului electronic.

Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

Proiectul poate fi respins în cadrul acestei etape şi se va transmite solicitantului o scrisoare de respingere, în cazul în care (lista nu este exhaustivă):

* documentaţia solicitată nu este transmisă în termenul solicitat ori este incompletă în raport cu cerinţele Ghidului sau nu se mai află în perioada de valabilitate;
* se constată modificarea formei iniţiale a contractului transmis de către AM POIM şi/sau nerespectarea termenului limită de returnare a celor două exemplare de contract semnate şi ştampilate.

|  |
| --- |
| **ATENȚIE!**  **Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi** |

În cazul proiectelor respinse, AM POIM va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul. Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi vor fi transmise cele două exemplare ale CF în vederea semnării de către acesta. Transmiterea către solicitant se va face cu asigurarea unui mijloc de probă a primirii contractului.

Contractul de finanțare va fi semnat de către reprezentanții AM POIM și reprezentantul legal al solicitantului, contractul de finanțare intrând în vigoare la data semnării ultimei părți semnatare.

Solicitantul are obligaţia de a semna şi ştampila, după caz, contractul pe fiecare pagină şi pe fiecare exemplar şi de a returna în termenul solicitat de AM POIM (5 zile de la data primirii documentului) cele două exemplare însoţite, eventual, de orice alt document solicitat prin contract. În cazul în care solicitantul nu respectă termenul de semnare a CF şi returnare la AM POIM, AM POIM îşi rezervă dreptul de a respinge finanţarea CF.

Procedura de contractare poate diferi de cea descrisă în Ghidul Solicitantului, în corelare cu funcționalitățile MySMIS. Prin urmare, va fi comunicată ulterior beneficiarilor.

Beneficiarul trebuie să păstreze şi să pună la dispoziţia organismelor abilitate inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a POIM.

# ANEXE

#### Anexa 1. Formularul Cererii de Finanţare

#### Anexa 2. Fișă de control a Cererii de Finanţare (pentru solicitant)

#### Anexa 3. Grila de verificare și evaluare a Cererilor de Finanțare

#### Anexa 4. Modele declaraţii (de eligibilitate, angajament, conflict de interese, declarație privind eligibilitatea TVA, terenuri)

#### Anexa 5. Model recomandat pentru acordul de parteneriat

#### Anexa 6. Categoriile de cheltuieli indicative

#### Anexa 7. Model contract de finanțare

#### Anexa 8. Indicatorii de mediu

1. La momentul semnării contractului de finanțare se vor depune actele care atestă dreptul de proprietate [↑](#footnote-ref-1)
2. Se va depune doar dacă investițiile / echipamentele vor fi instalate pe terenuri care nu aparțin MMAP sau structurilor din subordine și nu este necesar ca acestea să aparțină instituției publice [↑](#footnote-ref-2)
3. *Politicile europene/temele orizontale reprezintă priorităţi/politici acceptate de toate Statele Membre ale Uniunii Europene şi trebuie să se reflecte în toate iniţiativele comunitare. Acestea includ: promovarea egalităţii de şanse şi politica nediscriminatorie; dezvoltarea durabilă, protecţia şi îmbunătăţirea mediului înconjurător; tehnologia informaţiei; achiziţiile publice.* [↑](#footnote-ref-3)